CELEX: 32020R1572
Language: lv
Date: 2020-10-28 00:00:00
Title: Komisijas Īstenošanas regula (ES) 2020/1572 (2020. gada 28. oktobris), ar ko attiecībā uz tādu trešo valstu vai to reģionu sarakstiem, no kuriem atļauts ievest Eiropas Savienībā piena produktus un kukaiņus, groza Īstenošanas regulu (ES) 2019/626 (Dokuments attiecas uz EEZ)

29.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 359/5
               
            
         KOMISIJAS ĪSTENOŠANAS REGULA (ES) 2020/1572
         (2020. gada 28. oktobris),
         ar ko attiecībā uz tādu trešo valstu vai to reģionu sarakstiem, no kuriem atļauts ievest Eiropas Savienībā piena produktus un kukaiņus, groza Īstenošanas regulu (ES) 2019/626
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (1), un jo īpaši tās 127. panta 2. punktu,
         tā kā:
         
                     (1)
                  
                  
                     Regula (ES) 2017/625 nosaka noteikumus par oficiālajām kontrolēm un citām oficiālajām darbībām, ko dalībvalstu kompetentās iestādes veic, lai pārliecinātos par atbilstību Savienības tiesību aktiem, cita starpā tādā jomā kā pārtikas nekaitīgums visos ražošanas, pārstrādes un izplatīšanas procesa posmos. Jo īpaši tajā ir paredzēts, ka konkrētus dzīvniekus un preces Savienībā ieved tikai no tādas trešās valsts vai tās reģiona, kas iekļauts Komisijas īpaši šim nolūkam izstrādātā sarakstā.
                  
               
                     (2)
                  
                  
                     Komisijas Deleģētā regula (ES) 2019/625 (2) papildina Regulu (ES) 2017/625. Konkrētāk, minētās deleģētās regulas 3. pantā ir noteikti noteikumi par konkrētiem dzīvniekiem un precēm, ko Savienībā atļauts ievest tikai no tādām trešām valstīm vai to reģioniem, kas iekļauti šādu dzīvnieku un preču sarakstā, kurš dots Komisijas Īstenošanas regulā (ES) 2019/626 (3).
                  
               
                     (3)
                  
                  
                     Īstenošanas regula (ES) 2019/626 nosaka vai piemin šādus sarakstus, kuros norādītas trešās valstis vai to reģioni, no kuriem atļauts Savienībā ievest lietošanai pārtikā paredzētu konkrētu dzīvnieku un preču sūtījumus
                  
               
                     (4)
                  
                  
                     Īstenošanas regulas (ES) 2019/626 10. pantā paredzēts, ka lietošanai pārtikā paredzētu svaigpiena, jaunpiena, piena produktu un produktu uz jaunpiena bāzes sūtījumus atļauts ievest Savienībā tikai tad, ja to izcelsme ir trešās valstīs vai to reģionos, no kuriem tos atļauts ievest Savienībā saskaņā ar Komisijas Regulas (ES) Nr. 605/2010 (4) 2. pantu. Pirms Īstenošanas regulas (ES) 2019/626 piemērošanas dienas, pamatojoties uz sabiedrības veselības prasībām piena produktu sūtījumu importam un atsaucoties uz Regulas (ES) Nr. 605/2010 3. un 4. pantu, importam bija atļautas arī citas trešās valstīs. Šīs atsauces uz Regulas (ES) Nr. 605/2010 3. un 4. pantu kļūdaini nebija iekļautas Īstenošanas regulas (ES) 2019/626 10. pantā, un tās būtu jāpievieno. Tādēļ būtu attiecīgi jāgroza Īstenošanas regulas (ES) 2019/626 10. pants.
                  
               
                     (5)
                  
                  
                     Īstenošanas regulas (ES) 2019/626 20. pantā paredzēts, ka lietošanai pārtikā paredzētu kukaiņu sūtījumus atļauts ievest Savienībā tikai tad, ja šādas pārtikas izcelsme ir tādā trešā valstī vai tās reģionā un šāda pārtika ir nosūtīta no tādas trešās valsts vai tās reģiona, kas norādīti minētās īstenošanas regulas IIIa pielikumā. Trešās valstis un to reģioni būtu jāatļauj kukaiņu ievešanai Savienībā un jānorāda sarakstā tikai tad, ja tie sniedz pienācīgus pierādījumus un garantijas par atbilstību prasībām, kas noteiktas Regulas (ES) 2017/625 127. panta 3. punktā un Deleģētās regulas (ES) 2019/625 4. pantā.
                  
               
                     (6)
                  
                  
                     Taizeme 2019. gada 4. decembrī Komisijai iesniedza attiecīgo anketu, pēc kuras tiek novērtēts lietošanai pārtikā paredzētu kukaiņu eksports uz ES.
                  
               
                     (7)
                  
                  
                     Taizeme 2020. gada 6. aprīlī Komisijai iesniedza pietiekamus pierādījumus un garantijas iekļaušanai to trešo valstu vai to reģionu sarakstā, no kuriem atļauts ievest Savienībā kukaiņu sūtījumus. Tāpēc Taizeme būtu jāiekļauj Īstenošanas regulas (ES) 2019/626 IIIa pielikuma sarakstā, un minētais pielikums būtu attiecīgi jāgroza.
                  
               
                     (8)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulu (ES) 2019/626 groza šādi:
            
                        1)
                     
                     
                        regulas 10. pantu aizstāj ar šādu:
                        
                           “10. pants
                           Trešo valstu vai to reģionu saraksts, no kuriem atļauts ievest Savienībā svaigpiena, jaunpiena, piena produktu un produktu uz jaunpiena bāzes sūtījumus
                           Lietošanai pārtikā paredzētu svaigpiena, jaunpiena, piena produktu un produktu uz jaunpiena bāzes sūtījumus atļauts ievest Savienībā tikai tad, ja to izcelsme ir trešās valstīs vai to reģionos, no kuriem tos atļauts ievest Savienībā saskaņā ar Regulas (ES) Nr. 605/2010 2., 3. un 4. pantu.”;
                        
                     
                  
                        2)
                     
                     
                        regulas IIIa pielikumu groza saskaņā ar šīs regulas pielikumu.
                     
                  
         
            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 28. oktobrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 95, 7.4.2017., 1. lpp.
         
         
            (2)  Komisijas Deleģētā regula (ES) 2019/625 (2019. gada 4. marts), ar ko attiecībā uz prasībām par lietošanai pārtikā paredzētu noteiktu dzīvnieku un preču sūtījumu ievešanu Savienībā papildina Eiropas Parlamenta un Padomes Regulu (ES) 2017/625 (OV L 131, 17.5.2019., 18. lpp.).
         
            (3)  Komisijas Īstenošanas regula (ES) 2019/626 (2019. gada 5. marts) par trešo valstu vai to reģionu sarakstiem, no kuriem atļauts ievest Eiropas Savienībā lietošanai pārtikā paredzētus konkrētus dzīvniekus un preces, un ar ko attiecībā uz šiem sarakstiem groza Īstenošanas regulu (ES) 2016/759 (OV L 131, 17.5.2019., 31. lpp.).
         
            (4)  Komisijas Regula (ES) Nr. 605/2010 (2010. gada 2. jūlijs), ar ko nosaka dzīvnieku un sabiedrības veselības un veterinārās sertifikācijas nosacījumus lietošanai pārtikā paredzēta svaigpiena, piena produktu, jaunpiena un jaunpiena produktu ievešanai Eiropas Savienībā (OV L 175, 10.7.2010., 1. lpp.).
      
      
         
            PIELIKUMS
            Īstenošanas Regulas (ES) 2019/626 IIIa pielikumā pēc ieraksta par Dienvidkoreju pievieno šādu ierakstu:
            
               
                           “TH
                        
                        
                           Taizeme”